kardosdrur/scandi-wiki huggingface dataset:
Reisa

Reisaelva (nordsamisk: Ráiseatnu) er en elv i Nordreisa kommune i Troms og Finnmark fylke i Norge. Den har udspring fra søen Ráisjávri og løber derfra omkring 120 km i nordvestlig retning til udmundingen i Reisafjorden ved kommunecenteret Storslett. Den har et afvandingsområde på 2.705 km², og middelvandføringen ved udløbet er 2638,01 mill. m³/år, eller 83,6 m³/s. Reisavassdraget er varigt beskyttet mod kraftudbygning i Verneplan III for vassdrag. 

Navnet kommer af det norrøne verbe rísa, som betyder «stige», antagelig fordi elven stiger kraftigt eller brat.

Geografi 
Elvens øverste løb ligger i Reisa nationalpark. Fra Ráisjávri (444 moh.) løber floden først mod vest gennem et typisk viddelandskab. Ved Ráisvuopmi skærer den  sig ned i en trang kløft. Den løber sammen med Njállajohka fra syd, og drejer mod nordvest og derefter nord. Elva skærer sig stadig dybere ned i den omkringliggende vidde, og danner den imponerende Imofossen. 

Reisaelva drejer nu igen mod nordvest, og her begynder den egentlige Reisadalen. Elven passerer den 269 meter høje Mollisfossen, Troms fylkes højeste, som falder ned i dalen fra øst. I denne midterste del veksler elven mellem svagt skrånende, langstrakte strygpartier og bredere, sølignende udvidelser. Dalen er her ubeboet, og landskabet stort set helt uberørt. 

Nedenfor Bilto er dalen bredere, og elven bliver roligere og bredere. Der ligger store landbrugsområder langs floden, specielt på de sidste godt 10 kilometer  før udløbet. Der drives også udstrakt skovdrift i denne del af dalen. Elven munder ud i Reisafjorden rundt 2 km nord for Storslett.

Reisautløbet naturreservat blev oprettet i 1995 og blev ramsarområde i 2011.

Brug 
Reisaelven er en af landets bedste lakseelve. Den er også populær for ture med kano og elvbåd. 

Europavej 6 krydser floden  ved Storslett, og Riksvei 865 går langs den  fra Storslett til Saraelv. 

Gennom Verneplan III for vassdrag blev elvsystemet varigt beskyttet mod fremtidig udbygning med kraftværker og beskyttelsen er senere styrket gennem etableringen af Reisa nationalpark. Før fredningerne  var der dog gennemført en del mindre indgreb i vassdraget. I Kildalselva, en biflod som munder ud nær Storslett, blev Kildalen kraftværk bygget i slutningen af 1950'erne, og i 1960'erne  blev den øvre del af Mollešjohka overført til Ábojohka i Kvænangen i forbindelse med udbygningen af Kvænangsbotn kraftverk, hvilket reducerede  vandføringen i Mollisfossen med omkring 15%.

Bifloder
Reisaelva har en lang række bifloder, hvoraf de største er:
Njállajohka
Geatkejohka
Avvejohka
Mollešjohka
Giebajohka
Saraelva (Čárajohka)
Buntaelva (Buntajohka)
Røyelelva
Kildalselva

Eksterne kilder/henvisninger 

Vandløb i Troms og Finnmark
Nordreisa
Nathan Baker

Nathan Luke Baker (født 23. april 1991) er en engelsk professionel fodboldspiller, der spiller for Bristol City i The Championship som central forsvarsspiller eller venstre back.

Karriere

Ungdomskarriere 
Baker underskrev en kontrakt med Aston Villa som 13-årig i 2004 og fik sin debut for Aston Villas akademi i 2007. Han spillede (og spiller stadig) som central forsvarsspiller, dengang sammen med Ciaran Clark i 2007-08-sæsonen. Baker sluttede sæsonen med 1 mål i 23 kampe for Aston Villas akademi og 2 mål i 7 kampe for reserveholdet.

Seniorkarriere 
Baker blev i 2009 rykket op på Aston Villas seniorførstehold. 

Den 23. oktober 2009, underskrev Baker en måned lang leje kontrakt med Lincoln City. Lincoln City-manager og tidligere Aston Villa-angriber Chris Sutton gav Baker hans ligadebut på Sincil Bank den 24. oktober 2009 i en 0-0 kamp mod Torquay United. Baker imponerede i Lincoln City, og af den grund blev hans lejekontrakt forlænget til slutningen af 2010 sæsonen (2009-2010).

Baker måtte som straf ikke spille Aston Villas League Cup-finale mod Manchester United på Wembley Stadium den 28. februar 2010 efter han forsøgte at sælge sin tildeling af billetter via Facebook. Den dengang 18-årige forsvarsspiller forsøgte at sælge fem billetter til en pris af £200 stykket, men sagde senere, at han fortrød sin opførsel og handling.

Landshold 
Baker har repræsenteret England på U/19-, U/20- og U/21-niveau. Han fik sin debut for U/19 landsholdet den 18. november 2008, hvor de slog Tyskland 1-0. Han nåede at spille 9 kampe for U/19 og var en del af Englands trup i 2011 i U/20-VM. 
Han fik sin debut for U/21-landsholdet i 2011 mod Island i Preston.

Eksterne henvisninger 

Fodboldspillere fra England
Fodboldspillere fra Aston Villa F.C.
Fodboldspillere fra Lincoln City F.C.
Fodboldspillere fra Millwall F.C.
Fodboldspillere fra Bristol City F.C.
Personer fra Worcester
Zaragoza (flertydig)

Zaragoza har flere betydninger:

Spanien 
 Zaragoza – hovedstad i den autonome spanske region Aragon og provinsen Zaragoza
 Zaragoza (provins) – en provins i det nordlige Spanien,
 Zaragoza (1867) – spansk søgående panserskib

El Salvador 
 Zaragoza, La Libertad

Ækvatorialguinea 
 Zaragoza, Ækvatorialguinea

Filippinerne 
 Zaragoza, Nueva Ecija

Guatemala 
 Zaragoza, Chimaltenango

Mexico 
 Zaragoza, Chiapas
 Zaragoza, Puebla
 Zaragoza, San Luis Potosi
 Zaragoza, Veracruz
Joe Bennett

Joseph "Joe" Bennett (født 28. marts 1990) er en engelsk fodboldspiller der spiller for Cardiff City. Bennett er født og opvokset i Rochdale, og underskrev sin første professionelle kontrakt med Middlesbrough forud for 2008-09 sæsonen. Han kan spille hvor som helst på den venstre side af banen, selv om han helst vil spille som venstre back. Han gennemførte sit skifte til Aston Villa den 29. august 2012. Han har indtil videre spillet for U-19, U-20 og U-21 landsholdene i England.

Aston Villa F.C. 
Den 29. august 2012, efter at have spillet 85 kampe for Middlesbrough på 4 år, blev Joe Bennett solgt til Premier League-klubben Aston Villa. Ifølge Daily Mail skulle der være givet et penge beløb i retning af £2,75 millioner for den unge venstre back. Bennett udtalte sig i et interview om, at det var en stor drøm at komme til klubben. Han fik sin debut den 22. september 2012, hvor han kom på banen som indskifter, og ud kom Eric Lichaj mod Southampton F.C.

Eksterne henvisninger 

Fodboldspillere fra England
Fodboldspillere fra Middlesbrough F.C.
Fodboldspillere fra Aston Villa F.C.
Personer fra Rochdale
Karnation

Karnation (af latin caro, kød) er maleteknisk fremstilling af den nøgne huds farve i det menneskelige legeme, altså kødfarver eller hudfarver. Karnation har traditionelt været knyttet til den europæiske tradition og derfor til kaukasisk orienterede hudfarver.

Se også 

 Inkarnation

Kilde 
  bind 13 side 619

Maleri
Værebro Møller

Værebro Møller var to vandmøller, der lå syd for Værebro å.
”Øvre mølle” lå nær Gundsømagle. Den blev i 1377 registreret som del af Roskildebispens gods. 
”Nedre mølle” ved Jyllinge (Jyllinge Nordmark) er registreret i 1591 og indtegnet på et gammelt matrikelkort fra 1796. Efter reformationen blev begge møller inddraget under krongodset.

Møllernes historie 
Der blev anlagt fire vandmøller på strækningen fra Knardrup til åens udløb i Roskilde Fjord. De to øvrige var ”Knardrup Mølle” og ”Vigsø Bromølle”.

Nedre Mølle blev sammen med Bidstrup gods skænket til København i 1661 som en af kongens begunstigelser til borgerne for deres tapperhed under den svenske belejring i 1659. Dens drift udgjorde en trussel mod den gamle bro ca. 500 meter fra møllen, fordi mølledriften oversvømmede området omkring broen. Tilsvarende satte Øvre Mølle jævnligt et lavt område fra Stenløse næsten til Veksø under vand. Efter protester fra lokale bønder blev den sat ud af drift omkring 1625, hvor en vindmølle i stedet fungerede i ca. 3 år, inden den brød sammen og blev flyttet til København. 

Herefter blev driften af vandmøllen genoptaget i 1638, og på grund af den ”kunstige mølledam” kunne møllen udbygges, således at den i 1682 havde  fire møllehjul og to kværne. Driften af møllerne skabte konflikter med egnens bønder, som på grund af oversvømmelser fra de kraftige møller manglede græsningsarealer. Bøndernes reaktion omfattede bl.a. hærværk mod møllerne, men ca. 1720 fandt myndighederne en midlertidig løsning, da Øvre Mølle blev takseret som græsmølle, og derfor kun måtte arbejde om vinteren.  Mølleren fik som kompensation lov til at opføre en stubmølle i 1728, men da stridighederne om vandstanden i området fortsatte, blev det i 1740 besluttet at nedlægge vandmøllen. Stubmøllen fik lov at fortsætte driften og den blev senere udvidet med en hollandsk vindmølle og en hestemølle. Den sidste mølle på denne lokalitet blev nedlagt i perioden omkring 1. verdenskrig. 

Vandmøllen ved Nedre Mølle blev løbende udbygget og drev i slutningen af sin æra fire kværne. Den fik lov at fortsætte indtil 1862, hvor bønderne købte rettighederne til at opstemme vandet og lod mølledammen udtørre. Også her var anlagt en hollandsk mølle, som var i drift indtil 1950. Undermøllen findes stadig og er  indrettet til beboelse.

Noter

Litteratur 
Lebech-Sørensen, Anne Marie (2004): Vindmøller og vandmøller i Danmark, bd. 2, Forlaget SKIB, s. 157-160

Links 
Nils Erik Andersen: Øvre Værebro Mølle, 7. april 2005 
Egedal historie (red):Nedre Værebro Mølle, 7. maj 2007 

Vandmøller i Danmark
Bygninger, konstruktioner og anlæg i Roskilde Kommune
Harald Lindberg

Harald Lindberg (født 2. november 1871 i Helsingfors, død 13. marts 1963) var en finlandssvensk botaniker, som fik professortitel i 1956. Han var søn af Sextus Otto Lindberg.

Liv og gerning 
Han studerede naturvidenskab ved Helsingfors Universitet og arbejdede senere i flere år som gymnasielærer. Fra 1899 til 1910 var Lindberg virksom som botaniker ved Finska mosskulturföreningen. I 1910 opnåede han sin ph.d. i Helsinki med en afhandling om Alchemilla vulgaris. Fra 1897 var han amanuensis og fra 1910 tjente han som kustos på botanikmuseet i Helsinki, hvor han forblev indtil sin pension i 1941.

Gennem sin karriere indsamlede han og studerede fennoskandiske flora, der omfattede subfossilprøver og bryophytter. Han gjorde også vigtige bidrag i sine undersøgelser af planter hjemmehørende i Sydeuropa og Nordafrika: Spanien, Sicilien, Grækenland, Cypern, Marokko og andre. I 1932 besøgte han Storbritannien og Irland, hvor han indsamlede prøver fra slægten Taraxacum.

Han var en fremstående kender af den europæiske karplante- og mosflora og af biller. Han udgav plantesystematiske og plantepalæontologiske samt entomologiske arbejder. Som taxonom er han krediteret med at beskrive 150 nye botaniske arter. Fra 1906 til 1945 fik han til opgave at udarbejde "Plantae Finlandiae Exsiccatae". I 1969 blev græsslægten Lindbergella navngivet til hans ære af Norman Loftus Bor. Inden for entomologi udgav han afhandlingen "Coleoptera insularum Canariensium" (1958).

Virke for finlandssvenskheden 
Han var formand for foreningen Östsvensk samling i Helsingfors, en filial af Riksföreningen för svenskhetens bevarande i utlandet. Han skabte ballade i 1930'erne i forbindelse med sprogstriden, da han til svensk presse udtalte, at finlandssvenskerne var svenske kolonister i Finland.

Forfatterskab 
 "Enumeratio plantarum in Fennoscandia orientali sponte et subsponte nascentium", 1901.
 "Schedae operis quod inscribitur Plantae Finlandiae exsiccatae e Museo Botanico Universitatis Helsingforsiensis distributae ", 1906–1944.
 "Itinera mediterranea", 1932.
 Die Früchte der Taraxacum-Arten Finnlands, 1935.
 "Iter Cyprium", 1946.

Eksterne henvisninger 
 
 
 F. Elfving: Henry Väre: "Harald Lindberg – a Finnish botanist" (Memoranda Soc. Fauna Flora Fennica 86:1–27. 2010)

Noter 

Botanikere fra Finland
Personer fra Helsinki
Finlandssvenskere
Narv

Narv eller narvspalt kaldes den side af læderet, på
hvilken overhuden har siddet. Den har ofte små
fordybninger efter de løsrevne hårsække, og
hvis de ved læderets behandling er blevet glattet ud,
fremstilles de undertiden bagefter ved kunst.

En spaltemaskine til spaltning af læder
består sædvanligvis af en
roterende bånd- eller cirkelkniv, mod hvilken
læderet føres, således at det flækkes i tyndere
stykker. Spaltemaskiner er sædvanlig forsynede med særlige
anordninger til kontinuerlig slibning af
kniven. De således fremstillede tyndere
læderstykker kaldes spalt, idet man skelner
mellem kødspalt, narvspalt og - når man
har anvendt to snit - midtspalt.

Kilde 
  og  , begge af kemiker Karl Meyer

Eksterne henvisninger 
 Garversprog hos Sproget.dk

Læder
Salmonsens
Lægte

En lægte er et langt, spinkelt træstykke med kvadratisk eller rektangulært tværsnit, for smalt til at kaldes bræt og for spinkelt til at kaldes tømmer. Man skelner mellem målelægter, murlægter, skillerumslægte, taglægter med flere.

Kilde 
  bind 16 side 226 af professor Edouard Suenson

Træ
Laval

Laval har flere betydninger:

Canada 
 Laval, Québec - hovedstaden i den canadiske provins Québec.

Frankrig 
 Laval, Mayenne - en kommune i Mayenne departementet i Pays de la Loire regionen.
 Laval, Isère - en kommune i Isère departementet i Rhône-Alpes regionen.
 Laval-Atger - en kommune i Lozère departementet.
 Laval-d'Aix - en kommune i Drôme departementet.
 Laval-d'Aurelle - en kommune i Ardèche departementet.
 Laval-de-Cère - en kommune i Lot departementet.
 Laval-du-Tarn - en kommune i Lozère departementet.
 Laval-en-Brie - en kommune i Seine-et-Marne departementet.
 Laval-en-Laonnois - en kommune i Aisne departementet.
 Laval-le-Prieuré - en kommune i Doubs departementet.
 Laval-Morency - en kommune i Ardennes departementet.
 Laval-Pradel - en kommune i Gard departementet.
 Laval-Roquecezière - en kommune i Aveyron departementet.
 Laval-Saint-Roman - en kommune i Gard departementet.
 Laval-sur-Doulon - en kommune i Haute-Loire departementet.
 Laval-sur-Luzège - en kommune i Corrèze departementet.
 Laval-sur-Tourbe - en kommune i Marne departementet.
 Laval-sur-Vologne - en kommune i Vosges departementet.
 Bonchamp-lès-Laval - en kommune i Mayenne departementet.
 Le Poët-Laval - en kommune i Drôme departementet.
 Magnac-Laval - en kommune i Haute-Vienne departementet.
 Mont-de-Laval - en kommune i Doubs departementet.
 Saint-Genis-Laval - en kommune i Rhône departementet.
 Saint-Germain-Laval, Loire - en kommune i Loire departementet.
 Saint-Germain-Laval, Seine-et-Marne - en kommune i Seine-et-Marne departementet.
 Saint-Pierre-Laval - en kommune i Allier departementet.
 Viols-en-Laval - en kommune i Hérault departementet.
Hokus Pokus Alfons Åberg (film)

Hokus Pokus Alfons Åberg er en animeret spillefilm fra 2013 instrueret af den norsk-canadiske animationsfilmsskaber Torill Kove.

Svenske stemmer 
 Markus Engdahl − Alfons Åberg/Mållgan Åberg
 Gustaf Hammarsten − Pappa Åberg
 Per Eggers − Trollkarl
 Gunilla Röör − Trollkarl Fru Singoalla
 Sofia Wendt − Milla Åberg
 Adrian Bratt − Viktor Åberg

Danske stemmer 
I den danske version har følgende skuespillere lagt stemmer til filmens figurer:
 Alfred Larsen
 Lasse Guldberg Kamper
 Asta Norup
 Nikolai Aamand
 Pablo Skovby
 Sigrid Risbjerg
 Lars Brygmann
 Stig Hoffmeyer
 Ulla Henningsen

Eksterne henvisninger 
 kino.dk – Hokus pokus Alfons Åberg
 
Animationsfilm fra Sverige
Danske film fra 2013
Svenske film fra 2013
Norske film fra 2013
Ali Zeidan

Ali Zeidan (; født 15. december 1950) var premierminister i Libyen fra 2012 til 2014. Han blev udnævnt af Nationalkongressen den 14. oktober 2012 og indtog kontoret den 14. november 2012, efter at kongressen havde godkendt hans regering. Før borgerkrigen i Libyen var Zeidan menneskerettighedsadvokat i Genève, og ifølge engelske BBC blev han af lokale anset for at have en liberal overbevisning. Zeidan blev om morgenen den 10. oktober 2013 bortført af bevæbnede mænd på et hotel i Tripoli. Han blev frigivet senere samme dag.

Referencer 

Libyens premierministre
Politikere fra Libyen
PSO J318.5-22

PSO J318.5-22 er et ekstrasolart objekt og planetkandidat , der ikke ser ud til at være i omløb om en stjerne. Den befinder sig ca. 84 lysår væk og hører til stjernegruppen Beta Pictoris. Objektet blev opdaget i 2013 på billeder taget af Pan-STARRS PS1 teleskop. Objektets alder menes at være 12 millioner år, hvilket er det samme som Beta Pictoris gruppen.

Kilder

Exoplaneter
DREAM (flertydig)

DREAM er navnet på flere forskellige institutioner:

 DREAM – Danish Rational Economic Agents Model - en makroøkonomisk model og institutionen bag den, der foretager modelberegninger for bl.a. den danske regering
 DREAM (forløbsdatabase) – Beskæftigelsesministeriets database med beskæftigelses- og andre personoplysninger for i alt ca. 5 mio. mennesker fra 1991 og frem
Palæotyp

Palæotyper er 'gamle tryk', bogtrykkerkunstens ældste frembringelser til omkring 1500, i Danmark for bøger før 1551.

Det internationalt anvendt udtryk for tidlige tryk før 1501 er nu inkunabler, "vuggetryk" (af lat. cuna). I Danmark findes der imidlertid kun få af disse bøger, og da man kan have interesse i at beskæftige sig med 'gamle tryk' kan udtrykket palæotyper anvendes til at udvide den periode der bruges. Man har således på Det Kongelige Bibliotek brugt udtrykket "inkunabler og palæotyper" om dele af grev Otto Thotts (d. 1785) bogsamling, som blev overdraget biblioteket. Thott brugte 1530 som grænse; Nu anvendes i Danmark 1550, dvs. bøger fra før 1551.

Omkring 1920 satte man antallet af kendte palæotyper til ca. 35.000 forskellige værker; langt den største samling findes i British Museum (1914: 11500 numre); i Norden er Det Kongelige Bibliotek i København det righoldigste på palæotyper (ca. 4000 numre).

Det videnskabelige studium af palæotyper grundlagdes ved midten af det 19. århundrede af englænderen Henry Bradshaw ved indførelsen af den typesammenlignende metode. Det udvikledes videre af hans landsmand Robert Proctor (1868-1903)
(An Index to the early printed books in the British Museum, London, 1898-1906) og tyskeren Konrad Haebler (Typenrepertorium der Wiegendrucke, Halle 1905-22).

I Norden var H.O. Lange i Danmark og Isak Collijn (1875-1949) i Sverige fremragende palæotypforskere, medens Lauritz Nielsen har bragt metoden i anvendelse over for senere tiders tryk (Boghistoriske Studier til dansk Bibliografi, København 1923).

1904 nedsattes i Berlin en "Kommission für den Gesamtkatalog der Wiegendrucke", der har udarbejdet faste regler for beskrivelsen af palæotyper; dens mål var tilvejebringelsen af et trykt katalog over samtlige eksisterende palæotyper.

Noter

Litteratur 
 Svend Dahls Haandbog i Bibliotekskundskab, 3. udgave, bind 1, side 170-71, København, 1924
 En almenfattelig skildring af metoden har H.O. Lange givet i Dansk Tidsskrift, 1906, s. 196-207.

Eksterne henvisninger 

 "Victor Madsen: Det Kongelige Biblioteks inkunabler" 
 "Palæotyp" hos Den Store Danske og hos Ordnet.dk: "Palæotyp"
  af bibliotekar Carl S. Petersen

Bøger
Boghistorie
Bogtryk
Salmonsens
Randhav

Randhav har typisk to betydninger.

I oceanografi er et randhav et delvist lukket hav som grænser op til et ocean på havoverfladen, mens det er afgrænset af undersøiske højderygge på havbunden.

I geopolitik er et randhav lig med territorialfarvand. Defineringen af territorielt farvand er vigtig af hensyn til efterforskningen og udvindingen af naturressourcer.

Randhave i Verden 

Randhave i Ishavet:
 Barentshavet
 Beauforthavet
 Chukchihavet (adskilt af Wrangel-øen)
 Karahavet
 Laptevhavet (adskilt af Severnaya Zemlya og New Siberian Islands)

Randhave i Atlanterhavet:
 Argentinske Hav
 Østersøen
 Caribiske Hav
 Engelske Kanal
 Mexicanske Golf
 Hudson Bay
 Irske Hav (adskilt af Irland)
 Middelhavet
 Nordsøen (adskilt af Storbritannien)
 Norskehavet (adskilt af Island, Færøerne, Shetlandsøerne); og Grønlanske Hav
 Skotske Hav (adskilt af Falklandsøerne, Sydgeorgien og South Sandwich Islands)
 Sommetider defineres Ishavet som et randhav i Atlanterhavet.

Randhave i Indiske Ocean:
 Andamanhavet (adskilt af Andaman-øerne og Nicobarerne).
 Arabiske Hav
 Bengalske Bugt
 Javahavet (adskilt af Greater Sunda Islands)
 Persiske Golf
 Rødehavet
 Zanjhavet (en historisk enhed ved den sydøstafrikanske kyst og inklusiv Mascarene-øerne)

Randhave i Middelhavet:
 Adriaterhavet
 Græske Hav
 Alboran Sea
 Balearic Sea
 Sortehavet
 Kretahavet
 Ioniske Hav
 Ligurian Hav
 Myrtoan Hav
 Thracian Hav
 Tyrrhenian Hav

Randhave i Sortehavet:
 Azovhavet

Randhave i Stillehavet:
 Beringshavet (adskilt af Aleutian Islands)
 Celebeshavet
 Koralhavet (adskilt af Solomon-øerne og Vanuatu).
 Østkinesiske Hav (adskilt af Ryukyu-øerne)
 Filippinske Hav (adskilt af Ogasawara-øerne, Marianerne og Palau)
 Chilehavet (adskilt af Chiloé-øen, Chile)
 Japanske Hav (adskilt af Japan)
 Okhotske Hav (adskilt af Kurilerne og Kamchatka)
 Sydkinesiske Hav (adskilt af Filippinerne)
 Suluhavet
 Tasmanske Hav (mellem Australien og New Zealand)
 Gule Hav (adskilt af Korea)

Randhave i Sydlige Ishav:
 Skotske Hav

Caribiske Hav defineres sommetider som et randhav, sommetider som et indhav.

Kilder
EF Education First

EF Education First (forkortet EF) er en international uddannelsesorganisation, der specialiserer sig inden for sprogundervisning, sprogrejser, akademiske uddannelsesprogrammer og kulturel udveksling. Virksomheden blev grundlagt i 1965 i den svenske universitetsby Lund af iværksætteren Bertil Hult under navnet Europeiska Ferieskolan.

Organisation 
EF Education First er en privatejet virksomhed ejet af Hult familien og har hovedkvarter i Luzern, Schweiz. EF har over 400 skoler og omkring 34.000 ansatte, der arbejder på tværs af virksomhedens 16 datterselskaber og almennyttige organisationer, som er repræsenteret i 50 lande på verdensplan.

Divisioner

EF English First 
EF English First er EF’s engelske undervisningsafdeling (ELT). EF English First tilbyder engelsk undervisning for voksne og børn i Kina, Indonesien og Rusland.

Hult International Business School 
Hult International Business School er tilknyttet EF og opkaldt efter grundlæggeren Bertil Hult. Hult Business School tilbyder akademiske uddannesler, der inkluderer MBA, Executive MBA samt andre Master- og Bachelor uddannelser. Skolen har 7 afdelinger verden over i Boston, San Francisco, London, Dubai, Shanghai, New York og São Paulo. Hult sponsorerer og organiserer den årlige Hult Prize (tidligere kendt som Hult Global Case Challenge), som har til formål, at motivere unge færdiguddannede til at behandle sociale problemstillinger gennem iværksætteri.

Cultural Care Au Pair 
Cultural Care Au Pair er en del af EF, der specialiserer sig inden for international rekruttering af Au Pairs og placering af disse hos familier i USA. Cultural Care Au Pair er én af 14 udpegede organisationer for det amerikanske US J-1 au pair visum.

EF International Academy

EF Englishtown

EF English Proficiency Index 
EF Education First udgiver det såkaldte EF English Proficiency Index (EF EPI), der rangordner lande efter deres evner inden for brugen af det engelske sprog. Den seneste rapport blev udgivet i Oktober 2012.

Danmark 

EF Sprogrejser i Danmark  tilbyder sprogrejser til unge med destinationer i Storbritannien m.fl. EF Sprogrejser blev i 2016 kritiseret for overtrædelse af markedsføringsloven gennem skjult reklame rettet mod børn og unge. Forbrugerombudsmanden har derfor indskærpet reglerne om markering af reklame over for EF Sprogrejser m.fl.

Eksterne links 
 EF Danmark

Etableret i 1965
Servicevirksomheder fra Sverige
Servicevirksomheder fra Schweiz
Uddannelsesvirksomheder i Danmark
Rejsebureauer
Hatteng

Hatteng (nordsamisk: Háhtta) er en bygd der er  administrationscenter i Storfjord kommune i Troms og Finnmark fylke i Norge.  Bygden ligger inderst i Storfjorden, som er den inderste del af Lyngenfjorden, ved udmundingen af Kitdalselva. Europavej 6 og Fylkesvei 322 går gennem Hatteng. Stedet har navn efter det karakteristiske bjerg Hatten, som ligger nordøst for bygden.

Hatteng ligger omkring  20 kilometer nordøst for Nordkjosbotn i Balsfjord, og omkring 33 kilometer nordvest for Treriksröset hvor grænserne for Norge, Sverige og Finland mødes.

Byer i Troms og Finnmark
Storfjord
Franske film fra 1909

Franske film fra 1909 − Filmåret 1909 i Frankrig bød bl.a. på følgende film.

Film i Frankrig

Kilder 

1909
1909